ปีคริสต์สักราช 2012 เป็นวาระโลกาวินาศหรือการสิ้นโลก จริงหรือ?
ขณะนี้ ในสหรัฐกำลังมีการฉายภาพยนตร์เรื่อง “2012”  ซึ่งเป็นจินตนาการ เกี่ยวกับเหตุการณ์ที่หลายคนคิดว่า เป็นการพยากรณ์วาระครบรอบวงจร 5,12
ตามการพยากรณ์นั้นในช่วงเวลาดังกล่าว จะมีปรากฏการณ์ทางดาราศาสตร์ที่ไม่ค่อยจะเกิดขึ้น บางคนคาดคิดว่า วาระนั้นจะเป็นวันโลกาวินาศหรือวันสิ้นโลก แต่บางคนคาดหวังว่า จะเป็นวาระที่โลกจะเปลี่ยนรูปแปลงโฉมไปในทางที่ดี แต่มีน้อยคนนัก ที่ทราบข้อเท็จจริงเบื้องหลังแนวคิดเกี่ยวกับปี"2012" ภาพยนตร์เรื่อง"2012" เป็นหนึ่งในสื่อต่างๆ ที่กำลังหากำไรจากความสนใจเกี่ยวกับปีคริสต์ศักราช2012 John Major Jenkins นักวิชาการอารยธรรมโบราณของชนเผ่ามายากล่าวว่า ทั้งตลาดและสื่อต่างๆล้วนมุ่งเน้นในแง่ที่ว่า ปี 2012น่าจะเป็นเรื่องของวาระโลกาวินาศหรือการสิ้นโลกความจริงแล้ว ไม่มีความเกี่ยวข้องกันเลย John Major Jenkins เป็นผู้อำนวยการศูนย์ศึกษากรณีปี 2012 [Center For 2012Studies] ที่ศึกษาสอบสวนเกี่ยวกับการทำปฏิทินของชนเผ่ามายาโบราณในหนังสือเล่มใหม่ของเขาเรื่อง "The 2012 Story" นั้น JohnMajor Jenkinsอธิบายเกี่ยวกับความหมายของปี 2012 ตามปฏิทินของชนเผ่ามายา ที่คิดคำนวณจากการสังเกตการโคจรของดวงจันทร์ดวงอาทิตย์ และดวงดาวอื่นๆ เป็นหลัก เขาอธิบายว่า ปฏิทินมายาเป็นการนับช่วงเวลาที่ยาวนาน โดยใช้การครบรอบวงจรต่างๆและมีวงจรใหญ่อยู่วงจรหนึ่งที่เรียกว่า "13 Baktun Cycle" ที่ครบรอบในเวลา5,125 ปี ปฏิทินนี้ทำขึ้นมาเป็นเวลา 2,100 ปีมาแล้วโดยที่ผู้สร้างระบบปฏิทินนี้คิดคำนวณย้อนเวลากลับไป 3,114 ปีก่อนคริสต์ศักราชและนักวิชาการสมัยใหม่คาดการณ์กันว่า ช่วงเวลาครบรอบวงจรจะมีขึ้นในปี 2012 John Major Jenkins อธิบายต่อไปว่า ตามปฏิทินมายานั้น การครบรอบวงจรดังกล่าวจะเป็นช่วงเดียวกับที่ โลก ดวงอาทิตย์ และศูนย์กลางแกแล็กซีของเรา จะเรียงตัวอยู่ในระนาบเดียวกันซึ่งเป็นการเรียงตัวทางดาราศาสตร์ที่เกิดขึ้นยาก เป็นสภาวการณ์การเคลื่อนขยับที่อย่างช้าๆ ของดวงดาวที่เรียกกันว่า "The Procession of the Equinoxes" อันเป็นปรากฏการณ์ที่เกิดขึ้นจากการที่โลกเราแกว่งตัวช้าๆ รอบแกนตัวเองรอบหนึ่งใช้เวลา 26,000 ปี การคิดคำนวณนี้นับเป็นเรื่องน่าอัศจรรย์ของวิทยาการโบราณของชนเผ่ามายา อย่างไรก็ตาม John Major Jenkins เน้นย้ำว่า ไม่มีหลักฐานใดๆ เลยว่าอารยธรรมมายาคาดคิดว่า การครบรอบวงจรนั้น จะเป็นวาระสิ้นโลก และกล่าวชี้ว่าความคิดนั้นเป็นแนวคิดสมัยใหม่ นักวิชาการอารยธรรมมายาโบราณผู้นี้กล่าวว่า จริงๆแล้ว ความเกี่ยวโยงกับจินตนาการเรื่องวันสิ้นโลก หรือโลกาวินาศทั้งหมดนั้นสืบร่องรอยไปได้ ถึงหนังสือของนักโบราณคดีผู้มีชื่อเสียงโด่งดัง MichaelCoe ในหนังสือเรื่อง "The Maya" ที่ออกมาในปีคริสต์ศักราช 1966 Michael Coe พูดถึงการครบรอบวงจรที่กำลังจะมีขึ้น ซึ่งนับเป็นครั้งแรก ที่มีการตีพิมพ์เกี่ยวกับเรื่องนี้ออกมา นักโบราณคดีผู้นี้คำนวณล่วงหน้า ถึงการครบวงจรนั้นและตีความตามแนวคิดของคำว่า โลกาวินาศหรือวันสิ้นโลก ของศาสนาคริสต์ ซึ่งได้รับความสนใจเป็นอย่างมาก John Major Jenkins เล่าต่อไปว่า ในกลางทศวรรษ 1990 มีหนังสือเรื่อง "The MayaProphecies" หรือ "มายาพยากรณ์" ออกมา เป็นเรื่องเกี่ยวกับปี 2012ที่จะมีปรากฏการณ์ด้านดวงอาทิตย์ และความเกี่ยวโยงกับดาวเคราะห์ลึกลับ มองไม่เห็นจะกลับมาอยู่ในระบบสุริยะและแนวคิดเหล่านี้ได้รับความสนใจ และเล่าขานกันต่อ ๆ ไปและจินตนาการเกี่ยวกับวันสิ้นโลก ก็เริ่มก่อตัวขึ้นมาอย่างจริงจังโดยมีแนวคิดของวัฒนธรรมตะวันตก และทางศาสนาเป็นพื้น อย่างไรก็ตามอาจารย์สาขาวิชาดาราศาสตร์ที่มหาวิทยาลัย University of Denver มีคำอธิบายเกี่ยวกับปี 2012 อีกแง่หนึ่ง ศาสตราจารย์ Robert Stencel แห่ง University of Denverกล่าวว่า ปี 2012 ไม่ใช่เป็นเพียงช่วงเวลาของการสิ้นวงจรของปฏิทินมายาเท่านั้นแต่ยังเป็นการตั้งต้นรอบวงจรใหม่ด้วย และเขาเห็นว่าความตื่นเต้นฮือฮาเกี่ยวกับปี2012 เป็นโอกาสอันดี ที่จะทำให้ประชาชนสนใจดาราศาสตร์มากขึ้น เขากล่าวชี้ว่าปีนี้เป็นปีดาราศาสตร์สากล ฉลองครบรอบ 400 ปี ที่กาลิเลโอใช้กล้องโทรทรรศน์ดูดาว ตรวจพบดวงดาวต่าๆในห้วงเอกภพ และเขาคิดว่า น่าจะจัดให้ ปี 2012 เป็นปีดาราศาสตร์อีกปีหนึ่งเพื่อแสดงความขอบคุณชาวมายาที่ให้ความรู้ต่างๆ